Document ID: /roh_data/filtered/fineweb-2-filterrobots_roh.jsonl.gz/59638

Darbellay vesa grond potenzial per la PCD
- Gievgia, 11.12.2014, 10:09
Per il president da la Partida cristiandemocratica PCD, Christophe Darbellay, ha sia partida in grond potenzial per las elecziuns naziunalas da l'onn che vegn.
La PCD saja l'emprima adressa per famiglias, ha Darbellay ditg en ses pled d'avertura da la radunanza da delegads a Berna. La finamira da la PCD per las elecziuns saja da gudagnar moderadamain sezs e quota d'electurs.
Manchentà schanza istorica
En connex cun la maridaglia betg gartegiada cun la Partida burgaisdemocratica ha Darbellay manegià ch'ins haja manchentà ina schanza istorica. Dentant saja la PCD il center politic.
(RR novitads a las 11:00)